text: Elever bortvist for at ryge hash
  07 marts 2011 kl. 07.15
  Haderslev Realskole vil ikke finde sig i, at eleverne går på pot'en.
  JyskeVestkysten skriver i dag, at en elev er blevet smidt ud af skolen, og en anden er blevet bortvist i 14 dage. Realskolens leder, Henrik Pors, har orienteret klassens forældre om situationen i et brev. 
  - Man kan ikke være elev her, hvis man ryger hash, siger Realskolens leder. 
  Haderslev Realskole er en privatskole. Derfor kan den smide elever ud, hvis de bryder skolens regler. Skolen kan også lade eleverne blive. Henrik Pors siger til JydskeVestkysten, at der i nogle tilfælde kan være formildende omstændigheder.    
  Vis stort kort
  